text: Busulykke: Ægtemand nu også død
  17 december 2017 kl. 06.26
  En 80-årig mand er søndag død, efter at han lørdag blev klemt under en bus. Mandens 80-årige ægtefælle døde sent lørdag af sine kvæstelser.
  
  Ægteparret blev bragt til hospitalet, efter at de lørdag klokken 17.26 blev klemt under en bus på Vejle Trafikcenter.
  Ifølge politiet blev ægteparret påkørt, da bussen var igang med at køre fremad. Her kom de to 80-årige i klemme ved bussens bagende. 
  Det resulterede i alvorlige kvæstelser på især benene. Det har altså nu kostet ægteparret livet.
  - Manden døde i løbet af natten af sine kvæstelser, siger vagtchef ved Sydøstjyllands Politi, Flemming Lau, til TV SYD.
  KLIK og se mere tv på localeyes.dk
  
  